TÖRVÉNYEINK TÖRTÉNETE AZ AUSZTRIAI HÁZ ALATT. 313 
elhalasztani kényszerült ", — továbbá 1606-ik évi aprilis 24-dikére?) ; de 
ezen gyűlés sem foglalhatott a Bocskayval megkezdett alkudozások be nem 
végezhetése miatt helyet , — azután 1607-dik évi, elejénte ugyan junius 
24-ik, későbben pedig julius 25-ik napjára"), melyre Pázmány Péter tanu- 
sága szerint ") az ország rendei számosan össze is sereglettek ugyan, de 
Mátyás főhercegnek megérkezését több hetekig hasztalanul várván, ismét 
elszéledtek, — végre 1608-dik évi martius 11-ikére "); azonban ezen egy- 
behívás, habár a király 1608-diki január 23-ikán költ királyi levele") által 
a Mátyás főherceg által azon hónak 12-ikére önhatalmúlag egybegyűjtött 
rendeket szétoszlásra, és az őáltala rendelt határnapra teendő megjele- 
nésre intené, siker nélkül maradott. 
E. A Rudolf királynak törvényleveleit törvénykönyvünkben követő oklevelekről, 
Rudolf királynak törvényleveleit törvénykönyvünkben néhány ok- 
levelek követik, név szerint : 
I. Az ágostai és helvétiai vallások szabad gyakorlatának biztosításá- 
ról főleg nevezetes a bécsi békeszerződés (pacificatio Viennensis) , melyet 
Mátyás főherceg, mint a király teljes hatalmú bíztosa , és melléje adott ré- 
szint német részint magyar császári királyi tanácsosok Bocskay Istvánnak 
meghatalmazottaival 1606-ik évi junius 23-ikán Bécsben kötöttek, és Ru- 
dolf császár és király ugyanazon évi augusztus 6-ikán"7) megerősített , Má- 
tyás főherceg nevében kiadva, és mind a két félnek meghatalmazottai ál- 
tal aláirva. 
1) Lásd Rudolfnak a soproniakhoz 1605-iki január 25-ikén kelt levelét ugyanott a 
331. lapon. 
") Lásd Rudolfnak ugyanazokhoz 1606-iki martius 10-kén intézett meghívó királyi 
levelét ugyanott a 333. lapon. 
7) Lásd ugyanannak ismét azokhoz 1607-iki május 10-ikén és június 15-ikén költ 
szinte meghívó királyi iratait ismét ott a 351—354. lapokon. 
4) Lásd ugyanottan a 354. lapon. 
9) Lásd Rudolfnak Bethlenfalvai Thurzó Staniszlóhoz 1607-diki december 24-dikén 
intézett meghívó királyi levelét Vestigia Comit. 762. lap. 
§) Lásd Kovachich Mártonnak ez iránti előadását: Supplem. ad Vestig. Comit. 
III. köt. a 356. és 357-dik lapokon. 
7) Bizonyitják ezt a magyar- és csehországi rendeknek a bécsi béke megtartása iránt 
egymást biztosító ugyanazon évi leveleik törvénykönyvünkben. 
M. TT. ÉVK. VIII. 2. 40 
